CELEX: 62016TN0032
Language: lt
Date: 2016-01-25 00:00:00
Title: Byla T-32/16: 2016 m. sausio 25 d. pareikštas ieškinys byloje Čekijos Respublika/Komisija

14.3.2016   
            
            
               LT
            
            
               Europos Sąjungos oficialusis leidinys
            
            
               C 98/57
            
         2016 m. sausio 25 d. pareikštas ieškinys byloje Čekijos Respublika/Komisija
   
   (Byla T-32/16)
   (2016/C 098/73)
   Proceso kalba: čekų
   
      Šalys
   
   
      Ieškovė: Čekijos Respublika, atstovaujama M. Smolek ir J. Vláčil
   
      Atsakovė: Europos Komisija
   
      Reikalavimai
   
   
               —
            
            
               panaikinti 2015 m. lapkričio 13 d. Europos Komisijos įgyvendinimo sprendimą (ES) 2015/2098 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) tiek, kiek juo nefinansuojamos Čekijos Respublikos patirtos 584 299,25 euro išlaidos,
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas susijęs su 2013 m. gruodžio 17 d. Europos Parlamento ir Tarybos reglamento (ES) Nr. 1306/2013 dėl bendros žemės ūkio politikos finansavimo, valdymo ir stebėsenos 52 straipsnio 1 dalies pažeidimu.
               
                           —
                        
                        
                           Komisija nusprendė nefinansuoti Sąjungos lėšomis tam tikrų išlaidų, nors nebuvo pažeista Sąjungos ar nacionalinė teisė. Komisija klaidingai manė, kad taikant žemesnę maksimalią amžiaus ribą skiriant paramą dėl ankstesnio išėjimo į pensiją reikia pakeisti kaimo plėtros programą, kaip numatyta 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai paramos kaimo plėtrai 19 straipsnyje.
                        
                     
         
               2.
            
            
               Jei Bendrasis Teismas netenkintų pirmojo ieškinio pagrindo, ieškovė pateikia antrą ieškinio pagrindą, siejamą su Reglamento Nr. 1306/2013 52 straipsnio 2 dalies pažeidimu.
               
                           —
                        
                        
                           Net jei žemesnės maksimalios amžiaus ribos taikymas skiriant paramą dėl ankstesnio išėjimo į pensiją nepakeitus kaimo plėtros programos pažeidžia Reglamentą Nr. 1698/2005 (quod non), Komisija neteisingai įvertino šio pažeidimo svarbą ir finansinę žalą Komisijai. Šio galimo pažeidimo svarba yra minimali ir jis nepadarė jokios finansinės žalos Sąjungai.